钦定古今图书集成/明伦汇编/闺媛典/第009卷 > 《行路难》王昌龄
## 钦定古今图书集成/明伦汇编/闺媛典/第009卷 > 《行路难》王昌龄

双丝作绠系银瓶，百尺寒泉辘轳上。悬丝一绝不可
望，似妾倾心在君掌。人生意气好迁捐，只重狂花不
重贤。宴罢调筝奏离鹤，回娇转盼泣君前。君不见，眼
前事，岂保须臾心勿异。西山日下雨足稀，侧有浮云
无所寄。但愿莫忘前者言，锉骨为尘亦无愧。《行路难》，
劝君酒，莫辞烦。美酒千锺犹可尽。心中片愧何可论。
‘一闻汉主思故剑，使妾常嗟万古魂’。